## На основу чл.69. и 72. Закона о јавним набавкама (''Службени гласник Републике Србије'', број 116/08)

## АКЦИОНАРСКО ДРУШТВО АЕРОДРОМ ‘’НИКОЛА ТЕСЛА’’ БЕОГРАД

**11180 Београд 59**

оглашава јавни позив за прикупљање понуда у отвореном поступку

бр. 12/2012 за набавку услуге

**О С И Г У Р А Њ А**

**од одговорности за пружање услуга**

* **земаљског прихвата и отпреме ваздухоплова**
* **снабдевање ваздухоплова горивом**

**НА АЕРОДРОМУ "НИКОЛА ТЕСЛА" БЕОГРАД**

Право учешћа у поступку јавне набавке има понуђач који испуњава услове прописане одредбама члана 44. Закона о јавним набавкама.

Испуњеност услова, Понуђач доказује достављањем доказа предвиђених чланом 45. Закона о јавним набавкама на начин описан у обрасцу 4. конкурсне документације.

Свако заинтересовано лице може подићи конкурсну документацију уз достављање следећих података и то:

* Доказ о уплати на име трошкова умножавања и достављања конкурсне документације у износу од 500,00 дин. (плус ПДВ),на жиро рачун Наручиоца број: 125-1721427-98 Piraeus банка, сврха уплате: конкурсна докуметација “Услуга осигурања од одговорности за пружене услуге прихвата и отпреме ваздухоплова и снабдевања горивом ваздухоплова на Аеродрому „Никола Тесла“
* Пословна идентификација предузећа;
* Потврда о извршеној регистрацији за ПДВ ( уколико је понуђач обвезник ПДВ-а);
* Извод из Агенције за привредне регистре;
* Овлашћењезапреузимање конкурсне документације.

АД Аеродром "Никола Тесла" Београд ће по добијању потребних података испоставити рачун за уплаћени износ из јавног позива за прикупљање понуда и доставити га поштом понуђачима.

Понуде треба да садрже све релевантне податке и износе у вези осигурања од одговорности за материјалне штете, телесне повреде и смрт нанете трећим лицима, настале у току пружања услуга земаљског прихвата и отпреме/снабдевања горивом ваздухоплова на Аеродрому "Никола Тесла". Понуде морају бити дефинисане за сваку услугу појединачно и у складу са међународним клаузулама и правилима за ове врсте осигурања, сходно АРИЕЛ условима.

Конкурсна документација може се преузети у просторијама Сектора јавних набавки АД Аеродрома “Никола Тесла” Београд 11180 Београд 59, радним данима од 09 до 15 часова, почев од дана оглашавања у "Службеном гласнику" Републике Србије. На наведеној адреси може се извршити увид у конкурсну документацију.

Понуде се припремају и подносе у складу са јавним позивом и конкурсном документацијом. Понуду је потребно доставити у писаном облику, у затвореној коверти на адресу :

#### АД АЕРОДРОМ ”НИКОЛА ТЕСЛА” БЕОГРАД

#### 11180 БЕОГРАД 59

**АРХИВА АНТ-а**

**КОМИСИЈА ЗА ЈАВНУ НАБАВКУ**

“**УСЛУГА ОСИГУРАЊА ОД ОДГОВОРНОСТИ ЗА ПРУЖЕНЕ УСЛУГЕ ПРИХВАТА И ОТПРЕМЕ ВАЗДУХОПЛОВА И СНАБДЕВАЊА ГОРИВОМ ВАЗДУХОПЛОВА НА АЕРОДРОМУ „НИКОЛА ТЕСЛА“**

**БР. 12/2012**

#### - ПОНУДА - НЕ ОТВАРАТИ -

На полеђини коверте обавезно читко уписати назив и адресу понуђача уз назнаку на коверти „понуда - не отварати“. Понуду поднети у затвореној коверти у року од 30 дана од дана објављивања јавног позива у "Службеном гласнику" Републике Србије, а најкасније до 12:00 часова последњег дана истека рока.

Уколико је последњи дан за достављање понуда нерадан, благовремено пристиглим понудама ће се сматрати оне понуде које су примљене од стране наручиоца до 12:00 часова првог следећег радног дана. Неблаговремене понуде ће се, по окончању поступка отварања понуда, вратити неотворене понуђачу, са назнаком да је поднета неблаговремено.

Јавно отварање понуда, уз присуство овлашћених представника понуђача, биће спроведено последњег дана рока за подношење понуда у Салону “Београд” на Аеродрому “Никола Тесла” (везни део Пристанишне зграде) у 12:30 часова.

Право учешћа на отварању понуда имају само овлашћени представници понуђача, што ће доказати предајом потписаног и овереног овлашћења, искључиво у оригиналу. Факсови или фотокопије се неће уважити.

Понуде са варијантама нису дозвољене.

Докази за оцену испуњености услова из члана 44. Закона о јавним набавкама достављају се на начин који је описан у обрасцу 4. конкурсне документације. У случају да у понуди нису приложени сви потребни докази таква понуда сматраће се неисправном.

Особа за контакт у вези са овим јавним позивом, а до преузимања конкурсне документације је **Мирко Вујадиновић, телефон: 011/209 4844.**

Наручилац ће одбити незатворене понуде и понуде које нису у складу са Законом о јавним набавкама, овим јавним позивом и конкурсном документацијом.

Наручилац ће, у складу са чланом 52. Закона о јавним набавкама, извршити избор најповољније понуде применом критеријума **економски најповољније понуде**, при чему се дефинишу и вреднују следећи елементи критеријума:

|  |  |  |
| --- | --- | --- |
|  | **Опис** | **Максимално могући број пондера**  |
| 1. | Висина премије осигурања за дванаест месеци | 70 |
| 2. | Разлика између понуђене и минимално одређене осигуране суме по поједином штетном догађају | 15 |
| 3. | Висина франшизе по сваком поједином штетном догађају | 10 |
| 4. | Квалитет иностраног реосигуравача | 5 |

Оквирни рок за доношење одлуке о избору најповољније понуде је 30 дана од дана отварања понуда. Наручилац ће одлуку о избору најповољније понуде, у року од три дана од дана доношења, доставити свим понуђачима.